Video: Kan Ram Caah CNLD Timi Hlathar Cu Vun Ngai Cio Hmanh U! A Tha Lawlaw – Lai Lungrawn Post\nKan Ram Caah CNLD: CNLD Vanmualthar Khua mino nih Miphun teinak caah hla an vun i thawh mi cung ah kan lung aa lawm tuk. Chin miphun caah zohchun awktlak le lam hmuhsak tu nan si. Hla phuahtu Ceu Lian Hmung (Vanmualthar) cung ah le hlasaltu Vanmualthar Mino dihlak cung ah kan lung aa lawm hringhran.\nCNLD in Hakha – Thantlang peng in mino le nupa nih nanmah le ti khawhnak le a si khawhnak lam in cawlcanghnak nan rak ngei cio. Miphun Covo Laak Than Ding Ah le Chin miphun funtomnak caah tangrual chinchin ko hna usih. Kan si khawhnak lam in kan tuah mi dihlak hi Pathian nih kan theihpiak sehlaw, thlua kan chuahpiak hram ko seh. Vanmualthar mino dihlak cung ah le Chin miphun dihlak cung ah kan lung aa lawm tuk. Hla a ngaitu dihlak upatnak he, CNLD (Thantlang – Hakha) A tangbik ah video um lai.\nRelchih>>>>Biapi Hlapi ah Ruahpiak Awk A Tlaak Lo’‘ ..( TB biachim a lung a faakmi hna caah vitamins si hraam seh)/ Naite TT #3 Khuabawi ( Khuabawi a si hmanh hi mak ka ti) Pu Tum Bik biachim kha cu biapi hlapi ah ruakpiak awk ah ka chia lo.Ziahtiah Pu Tum Bik hi TT ka um lio ah ka hngalh ngaimi a si. Kan i kom tuk lo nain TT ka hawile i an hawichin a si tikah..Cataang in CL VI hrawnghrang a si ( Under middle school). Palik zung ah piata hrawng a rak ṭuan tawn. Ahnu ka theih ningah palik in a zaam a timi zong an um.Cun palik a sinnak in an phuah a timi zong an um.\nMi dang naal ngai cu a si. TT Lungṭial sang hrawng ah amah nakin cataang a niam deuhmi pawl khi a palik uniform hruk in bia lei hla in a dehcawh tawn hna,.Cucu midang sinah capo thlanglamh nawn in a phuan ṭhan tawn hna( Cucu keimah hrimhrim nih ka theih).Amah hi TT kek dakmak cu a si lo( A khua min ka hngalh ko nain ka chim lai lo chim a herhmi ah ka ruat lo),.\nNai interview an tuah lio a bialeh ning pawl kha kei cu ka nih tu a chuak. Aize..mi fanaupa knowledge ngeih lo buin dang naal hi a va poi dah ka hei ti salam ko. Apoi bik nak cu ṭah lakah nihchuak tiiah a min ah BIK aa tel vemi TT covid Fund raiser committe chairman a simi kan u PU LAWM BIK ah a ruat sualmi an um kha a si. Pu Lawm Bik caah a faak khun.\nTT kan um lio ah TUM BIK hi mah lio nungak dawh DAWT CHIN a pale inn ah a rak um ..Cucu TT chaklei sang tlangval pawl nih Lg DAWT CHIN hla an rak phuahmi atu tiang kaa cinken rihmi cu ”An zuat TUM BIK le Than Ṭial an lawi zawn ah ai ka dawt bikmi Chintawi a lawi lo e” tiin hla an rak phuah bal..\nNOTE : A biachim ”Kawl pawl hi nehsawh tuk hna hlah u” a timi hi..Kawl nih maw an kan nehsawh.. Laimi nih maw Kawl kan nehsawh hna??Timi hmanh a lung a fiang lo.Canada ah a ummi TT kek ka hawipa nih cun.”interview an tuah hlaan ah khan Kawl pawl nih ZU an dangh ta i a si la”tiah nih bu in a ka chimh. TUM BIK hi ngiar awk zong a tlaak lo.TT a serhsat tu..Ngiar ding tak a simi pawl tu khi ngiar ding an si. Alu hna a kawng ve cang kha..Credit: PPP…CANADA.. hi ka hi hmetlaw video zoh khawh si.


CNN NIH AN THLAH MI CLARISSA WARD NIH APHUAN THLUAHMAH CANG – The Chinlung Post\nCNN NIH AN THLAH MI CLARISSA WARD NIH APHUAN THLUAHMAH CANG\nApril 5, 2021 admin Knowledge 0\nCNN in Clarissa Ward nih a phuan thluahmah cang. Yangon a phanh le cangka Ralkap motor 6 nih a um kalnak kip an zulh dawinak. Hotel riah duh zong ah anmah umnak kulhchung lawng ah um an sianhnak. Lamzawh mi hna biaruahnak nawl pek lo pin ah biahal mi lettu ding an thiah/chiahcianak. Rammi mizapi nih democracy an duhnak le hmailei an saduhthah pawl chim ngam loin hrem an sinak.\nFebruary 1 in nihin tiang vawlei cung Journalists pawl Myanmar ramchung luhnak nawl an pek hna lonak. CNN luhnak nawl a pek mi hmanh hi a ralai mi kum 2 chung ah Thimnak kan tuah lai ti mi chimh/thanh kan in duh hna ca ah a si, an tinak.Interview tuah mi an tlaihkhih hna nak. Rammi mizapi nih an cohlan bak hna lonak. ..tiin a phuan duahmah cang. Credit: The Hakha Times.\nRelchih:Thawngpang ttha taktak si cang. Thailand cozah nih Kawlram le Thailand ramri ah a ummi Karen ralzam hna bawmhnak pek ding mi cu tuchun April ni nga ah nawlpeknak asi cang tiah an thanh. Bawmhnak petu hna cu Thailand ah a ummi Karen miphun hna cawlcanghnak thawngin a si. Tutan ah Thailand nih nawlpeknak a vun tuah hi asi.\nHi konghe pehtlaiin ralhrang kawlralkap hna nih Karen Ramkul Phaphun khua pawng a ummi hna cu nithum chung cunglei raltuknak vanlong in a thuat hna. Curuang ah khuami pawl hna cu khuachung ah um ngam ti loin ram tang ah siseh Thailand ram ah an zam hna. Thailand ah a zammi hna cu Thailand nih luhnak nawl an rak pe hna lo i, cuticun umhmun an khuar hna.\nCu hmun le hma ah a ummi hna cu eidin kongah an har sa taktak ti asi. Atu ahcun Thailand cozah nih bawmhnak kongah nawlpeknak a vun sian caah Thailand ah a ummi kawlram mi a buu hna nih bawmhchanhnak an pek khawh cang hna tiah an chim. Asinain Thailand cozah nih hi bawmhchanhnak nawl hi zeitik tiang dah a onh lai timi theih asi rih lo.\nHi bawmhchanhnak konghe pehtlaiin Thailand cozah nih a timi cu ramri hi biatak tein zohfelnak kan tuah lai i, zawtnak kong he pehtlaiin bawmhchanhnak atuahtu hna zong checknak tuah an si lai tiah a chim. Tutan ah Keren ralzam pawl bawmhchanhnak an tuahmi hna hi ei le din siseh hni le puan tibantuk pawl an si hna tiah an chim.\nCDM In A Zaammi Pawl Cu Ralkap Nih Cohlang Lo Dingin A Chim Cang.\nKAWLRAM KONG A CHIMMI VIALTE LAICA TEIN RAK REL CIO UH


Khrihfa nih kan chilhmi Myanmar Idol – Chin World News Evening\nKhrihfa nih kan chilhmi Myanmar Idol\nKhrihfa nih kan chilhmi Myanmar Idol: Myanmar ramkomh pumpi ahhin Buddhist biaknak hi 89% an si. Cucu cohlan dihmi a si i, Buddhist biaknak ram ti zong ah kawhmi a si. Kan nih Khrihfa mi cu 6.2% telawng kan si. Asinain nihin Myanmar ramkomh chungah Khrihfa mi kan langh dan hi khuaruahhar ngai a si ve ka ti. Hitluk mitlawm te hi a bikbik ahkhin Pathian nih a kan thlir taktak ko. Buddhist biaknak he hin milu hi hun u thleng tuah usihlaw Asia ram ’48’ hi ka zenh lem hna lo. Cucu a hun kau ngai.\nKhrihfa mi hna nih ringawn ah kan langh khunnak hi a tlangpi in kan Biaknak nih kan Pathian thangthatnak hla kan sunhsak ruangah a si ka ti. Buddhist mi hna hi hla cu an sa ve nain an hla khi zapi tonghci a si lo. An khuang le an bel, an bia an hla cu khuaruahhar asinain zapi huap nih tongh khawh phun a si lo. Kan nih Khrihfa mi cu kan hngakchiat tein Sunday School ah hruai le cawnpiak kan simi hna, kan tualleng sianginn le Khrihfa nunzia dawh in cawnpiaknak hna hi mi ah a kan chuah tertu biapi taktak an si ve.\nNihin Myanmar Idol thawknak hmanthlak cu Judges pawl nih kulh bu tein thlacamnak tein an hun thawk. Phyu Phyu Kyaw Thein nih thla hi cam sehlaw ka dawhter. Hi hmanthlak ka zoh ahhin Khrihfa kan sinak, mitlawm te kan si ko bu ah Myanmar rampi kan chuanvawr Idol zuamnak kan chilh ko tihi ka hei ruat.\nVoikhat ah Kawl Tingtang tumthiam bik Iron Cross hruaitu Chit San Maung nih bia a chimmi kai chinchiah rih. Iron Cross nih nihin tiang kan lamtluannak hi Pathian lamhruainak thawngin a si. Show kan tuah lai ahhin kulh bu tein thla kan cam peng. Caan cheulhat ahcun kanmah lila kan philh tawn. Asinain kan hawi le Irin Cross chungtel Buddhist hna nih “Thla kan cam ta lailo maw” tiah an kan ti tawn tiah a chim.\nKhrihfa nunzia dawh nih kan rampi hi chilh ko seh ti hi Chinmi kan saduhthah a si awk a si. Kanmah tlangcung mi lawng Khrihfa kan si lai ti cu a paam tuk. Kan ram ah hlasakthiam, hruaitu, milang hna hi Khrihfa nunziadawh in a thangmi siter hi kan chunmang a si awk a si bantukin Pathian nih a kan pekmi Mission zong a si kolai. Myanmar Idol, Pathian nih thluachuah pe ko seh. Hmaizarh ah Esther, Sum Sum le Yaw Kee hna hi a hmun in thazaang pek ding kai tim. Tukum cu Chin mi nih Myanmar Idol tlai usih. Ruahchannak nganpi he Salai Tial Hram Ling Yangon\nWow! Lawmhpi Cio Hna Usih! Kan Far Nu Esther A Kai Than Cang


A Poi Tuk Hringhran: ZTSF Ngaihchiatnak Kan Tong Ee – Chin World News Evening\nOctober 11, 2019 October 11, 2019 Salai Van Thawngpang\nZTSF Ngaihchiatnak Kan Tong. ZTSF nih kan upat i, kan i bochan tukmi Dawn khuami Pu Kap Sawi 75 nih October 4 zaanlei suimilam 5:00 PM ah vawlei nunnak in a kan dinhtak. Pu Kap Sawi hi Dawn Students’ Alliance DSA ah kum caan sau taktak a dirpi tu hna le a kilkawi hna tu a si. Pu Kap Sawi hi rak um hlah sehlaw DSA le ZTSF riantuannak ah siam a tling taktak hnga lo. Kum 75 a si tiang fimcawng mi sianghngakchia thazaang a kan pek ning le a kan telpi ning cu khuaruahhar lei a si. Nihin ah Dawn khua ah Student an dirnak le a tungtlang taktak hi Pu Kap Sawi lo cun a tling taktak lo ding dirhmun khi a si. Nihin ah kan inntung pakhat nih a kan pelh tak ko rua ti hmanh in kan thla a lau.\n2, 3 & 4 BHK@Gurugram, Sec.102 Feel spiritually elevated at the sky lounge deck@Joyville by Shapoorji Pallonji.HARERA Reg DSA hruaitu upa pakhat nih Pu Kap Sawi thihnak kong ah ngaihchia ngai in ZTSF hithin thawng a kan thanh. DSA chungtel kan dihlak kan ngaih a chia tuk hringhran. DSA a dir in rian a kan thawkpi i a thih ni tiang rian a kan tuanpi. Khua le ram ca zong ah thinlung a pemi a si. Kan khuaram ah Pu Kap Sawi bantukin DSA nih kan ngei ti hna lailo.\nZeitik caan hmanh ah Pu Kap Sawi le DSA hi ai pehtlai pengmi a si. A inn hi kan meeting hall bantuk ah a cang. A tu a kan liamtak hnu ah zeitin kan hung um lai timi kan ruah ah ngaih a chia hringhran. A ho nih thazaang a kan pek lai, a ralaimi ZTSF Conference kal lai ah kan hlam khun lai. Kan ngaih a chia hringhran ko” tiah a chim. Pu Kap Sawi ruak cu October 5 ah Dawn khua an an vui tiah DSA nih ZTSF sinah thawng an kan thanh.\nPu Kap Sawi hi Dawn khuami ah cun bia le hla a duh ngaimi a si. ZTSF ca ah hla zong a kan phuahpiak i, ZYA le Dawn khua le ram hla zong zeimawzat a phuahtu a si. Avoi 14nk ZTSF kan tuah kum le Dawn khua kan phanh zong ah biatak tein a kan telpi i a kan kilkawi tu kan pu a si. Avoi 14nk ZTSF Conference Dawn khua ah DSA nih Upatnak Roca le cawngnakpuan he upatnak an rak pekmi hruaitu a si. Pu Kap Sawi nih hin DSA an dirhka in a thih tiang phaisa, thilri ca tibantuk zong felfai taktak in a kenpiak hna.\nNihin ah ZTSF a kan dirkamhtu kan pa Pu Kap Sawi nih nunnak in a kan dinhtak cang. ZTSF le DSA nih a tanglei bang hin kan ngeihchiatnak kan rak langhter. Zahnaktlang chung ah Fimcawng mi hngakchia hna tha a pe i thihtiang a kan dirkamhtu ka pa Pu Pu Kap Sawi. Na liam kan lungsia a herh hringhran. Na kan rohtak mi dinfelnak le fimcawnnak thapeknak hi kan nih na tufa hna zong nih kan pehzulh chin lengmang lai.\nNangmah bantuk in dingfel le fimcawnnak thazaang petu minung tampi kan herh ti hi na kan dinhtak ni ah kan fiang. Asi a fak rihmi kan fimcawnnak le a thangcho rih lomi kan ram ah fimcawnnak thapeknak hi na liam sia a herh lai kan ruah ah kan ngaih a chia. Sihmanhsehlaw Bawipa Pathian nih kan hnem hram ko seh tihi kan thlacamnak a si. Na tufa le hna nih kan sianginn kainak cio in upatnak kan in pek. Bawipa Pathian nih a t’aangnem ah an pom lai tihi kan zumhnak diktak a si. Na tufa a simi, ZTSF & DSA Officer Councils le Executive


CNLD Nih Miphun Covo Laak Than Ding Ah An Ti Mi Hi Zeidah A Si, Zeiruang Ah ? – Chin 11 News\nCNLD Nih Miphun Covo Laak Than Ding Ah An Ti Mi Hi Zeidah A Si, Zeiruang Ah ?\nPosted By: Chin News November 1, 2020\nMiphun Covo Laak Than Ding Ah\nCNLD nih “Miphun Covo kan lak than lai” kan timi cu zeidah a si.\n1947 February 12 ah Chin, Shan, Kachin le Kawl (Bamar) nih Panglong biahrennak minthutnak in ramkomh Kawlram cu kan dirh. Ramkomh Kawlram ah i fonh ding in hnatlak minsen kan thut mi (10) chung ah no. 5 ah aa tialmi cu mah le miphun cio nih mahte in ukding ti kha a si (Kawl fang khat, Chin fangkhat). Miphun tlukruannak a um lai ti a si. Mah te in uknak nawl ruang ah ramkomh Kawlram ah Kachin le Shan he kan i fonh hi a si. Pu Kio Mang zong nih, “kanmah te in uknak nawl le khuakhan lairelnak kan ngeih ahcun ramkomh Kawlram ah kan i fonh ko lai tiah a ti. A sullam cu Kawl cu Kawl nih, Chin cu Chin nih, Shan nih Shan, Kachin nih Kachin mahte in i uk cio ding timi hnatlakank kha a si.\n– Ramleng ummi Chin miphun zalongte in kan ram nan kir khawhnak caah Nay Pyi Taw pa va hal lo in kanmah te in khuakhan khawh kan duh.\n– Ramleng ummi nih kan ram ah University an sak khawhnak, Airport sak khawhnak, fim nan kan chimh khawhnak caah Nay Pyi Taw pa hal hau lo in kanmah te in tuahnak nawl kan duh.\n– Nay Pyi Taw pa nih ramchung thil chuak, ngunkhuai in hmuh mi tangka, Japan, Australia, World Bank tbk, … tangka a cawimi phawt chom in kan ram thanchonak tuah si lo in, Chin mi nih kanmah te in nawl ngeih in thancho tuahnak nawl, lairelnak nawl kan mah kut ah um seh, nawlngeinak le tawlrelnak nawl kan covo kha kan duh.\n– Kan miphun kong ah midang Bochan lo in kanmah te in ser ve kan duh. Pathian nih miphun tling ah a kan ser. Cawisan ding ah tuanvo kan ngei.\nCucaah aralaimi November 8 ah Kawl nih Kawl Party thim seh, Chin nih Chin Party thim ve seh. Shan nih Shan, Karen nih Karen, Kachin nih Kachin tiin mah le miphun Party cio i thim hna usih.\nPanglong hnatlak bantuk in Chin nih Chin uk khawhnak caah Chin Party thim hram hna usih. Cu lawng ah Kawl he Shan he Kachin mah kanmah le kan duhmi cio bia kan i ruahti hna lai i, ramkomh Kawlram cu kan ser khawh lai. Panglong hnatlaknak tlamtlinter ding ah Kawl nih tuanvo a ngei i Chin nih kan ngei ve. Shan nih Kachin nih a ngei ve. Cu a tlamtlin nakhnga Mah le Miphun dirkamh cio hram hna usih!\nChin Miphun Authawng\nLaknak: Martin Van Bawi Lian’s Page


Chin Digest: Dr. Love Sin Biahalnak – THE CHINLAND POST\nChin Digest: Dr. Love Sin Biahalnak\nCHIN DIGEST Vol. 2/No.1: 2016 February Issue|Chinland Post nih thlahnih dan ah voikhat chuahmi Chin Digest ah duhdawtnak kongkau ah ruahnak hal khawh a si. Chin Digest nih a ngeihmi Duhdawhnak Sibawi (Dr. Love) nih na lungretheih damhnak bawmhchan ding ah timh cia a si. A tanglei ah, CD Vol. 2/No. 1 chung in Online careltu caah kan hun in share than! Biahal a duhmi nih, biahalnak ngeihmi poah chindigest@gmail.com le info@thechinlandpost.com ah kuat khawh a si.\nBiahaltu: Upatmi Dr. Love, na sin ah bochannak nganpi he ka lungretheihnak vialte hun chim ka duh ko. Dawtnak lungthin he ruahnak na cheuh tawn hna bang in ruahnak na hun ka cheuh ve naklai zong kan nawl fawn. Naite ah khan a ruang um lem loin ka tlangval pa sin ah kan i pehtlaihnak ngol ding in ka nawl. Cucu ka duh ti lo bia si loin keimah ka duhning tluk in caan a ka pek khawh lo caah a si ko. Nain amah lo cun ka um kho fawn lo. Chawnh lo zong in ka um kho lo. Kan i pehtlaihnak ka ngol hnu in ka duh tuk hi ka fiang chin lengmang. Ngaihthiam hal than ding le ka ningzak, amah loin le ka celh fawn lo. Cucu zeitin dah ka tuah ah that bik lai. Na bialehnak hngak in kan rak orh ko._Zing Sui Hliang (Thantlang)\nDr. Love: Bochannak nganpi he bia na ka halmi cung ah kaa lawm. Nan sining na hun ka chimh tik ah ka lung tha lo ngai. Mifim nih an ti tawn bang pa nih duhnak ah a cheubaang lawng an pek lio ah nu nih cun an sining dihlak in an pek ngam hna tiah an ti tawn. Tutan na tlangval pa he pehtlaihnak ngol ding na nawlnak zong hi na duh tuk caah a si ko tiah kei cu ka ruah. Nu nih kan dawt hna bang in pa zong nih hin kan daw in kan zimuai ve hna seh ti an duh. Kan tlangvalle nih zeitluk an kan dawt kha mi sin ah langhter zong an duh theo. Nain kan chim tawn bang pa tampi cu an kongkaw. Anmah um in um an hmang theo. An kan duh lo tiah ruah thlu ding a si lo.\nCucaah, nangmah nih na duh taktak ko i amah zong nih hmurka tha an pek rih ko a si ah cun ngaihthiam hal law a tha bik. Mi tampi cu aa dawmi karlak zong ahhin ngaihthiam hal kan i harh theo. Cucu a palh ngaimi a si. Amah belte a cung ah theihthiamnak nganpi ngeihpiakcia ding in i tim law tiah forh kan duh. Theihthiamnak na ngeihpiak lo cun atu nakin hmailei ah na tuar deuh lai caah a si. Cun, zeitluk in an dawt cu zeitluk in dah nangmah duhning in caan an pek ti si loin zeitluk in dah na lunglawmhter aa zuammi a si ti kha a si deuh.\nBiahaltu: Upatmi Dr. Love, Parku hi ka helhnak thla 6 a si cang. A ka chawnhbiakning le kan i komhning ka zoh ah a ka duh ve cang ko rua ka ti tawn. Asinain a phi (answer) ka hal taktak tik ah, a ka chim duh bal lo. Zei le zei dek aa chimter tawn i, atu tiang a phi a ka pe duh lo. A phi a ka pek hlan ah midang nih an ka helh kanh lai ti hna ka phang tawn. A phi ngah nakding ah zeidah ka tuah hnga? (A Min Langhter lomi- Kalaymyo)\nDr. Love: Atuchan ngaknu pawl hi cu an i ralring tuk cang hna i, a buaktlak cun caan saupi i ruah cio a si ko. Nan i komhning le nan i chawnhbiakning ah an duhmi muihmai a ken ko ahcun lungsau tein hngak law a caan a phan te ko lai tiah ka zumh. Caan saupi hnu ah a phi pekmi dawtnak khi a fek khun. Thla 6 ka helh cang na vun ti i, ka lau pah. Asinain a kumkum in aa helhmi zong an um ve ko. Nangmah nih lungthin taktak in na duhdawt phawt ko ahcun an hleng siang hrimhrim lai lo.\nPakhat belte cu nu zong hi a zermi an um pah ve i, i ralrin ah a tha. Mi pakhat nih a helh lio ah khin duh bantuk duh lo bantuk in i komhter i, mah pa nak in aa za deuhmi pa nih a vun helh tik ah kaltak diam a hmangmi an um ve cuh. Atu na dawtmi hi mah bantuk belte a si lai ka zum lo nain ralrin a tha tiah kan chimh bia si. A umtu le a hoiher, an chawnhbiakning, midang a komhning te hna kha ngia ziar law, nangmah an chawnh bantuk tein pa pohpoh hna a chawnh dih sual hna ahcun khua na ruah ngaingai a hau hnga. Siloah nangmah lawng bak a hleihluat nawn in an komh ko bu ah a phi an pek rih lomi a si ahcun thinphan tuk ding ah ka ruat lo. A caan a phanh rih lo bia tu a si lai.\nBiahaltu: Dear Dr. Love, ka min cu Hnemku a si. Ka DL thing he kan i thennak kum hnih le cheu hrawng a si cang. Kan i then lio ah hin amah nih a rak ka phiat. Mah hnu ahcun tlangval dang voi khat ka ngei nain mah pa he zong cun kan i then than cang. Kan i then a theih cangka in a hlan i ka DL nih khan a ka pehtlaih than, a hlan kan dirhmun bantuk ah kir than ding in a ka sawm. Asinain ka zum ngam ti lo. Khat lei ah le ka rak duh hmasat bikmi (first love) a si fawn i, ka philh kho ziar ve lo, ka duh pah ve fawn ko. Ka lung aa awtawm tuk, zeitin dah ka tuah ah that hnga? – Sungku- (Indianapolis, U.S.A)\nDr. Love: Dear Hnemku, atu na tonmi bantuk hi kan Laimi chung ah a tongmi an um pah len ve. Laiholh hrimhrim in “buh thing lum cu a fawi’ timi kan i ngeih. Mah khi a sullam cu, kan rak duh balmi ngaknu tlangval kha philh taktak timi cu a rak har i, van i pehtlaih than le i ton than hrimhrim ahcun i duh than a fawite.\nAtu na ka halmi kong ahhin cun a voi khatnak nan rak i then lio ah zeitin dah nan i then timi kha hun ruat ta law kan duh. Nangmah nakin aa za deuhmi ngaknu a hmuh ruang ah an phiatmi a si sual hnga maw. Mah bantuk hna a si sual ahcun a voi hnihnak nan i duh than hnu ah midang sin ah an kaltak than ti lai lo tiah chim awk a tha lo cu mu.\nNan rak i then lio ah pakhatkhat ruahnak i palhsual ruang, sianginn cacawn le riang tam ruang, hawikom ruang tibantuk te hna i nan rak i thenmi si belte ahcun zumh lo ding zong a um lem hnga lo. Mah tluk caan saupi zong a si cang, cu pin ah tlangval dang zong na ngeih cang ko hnu ah an duh than khawhmi hi cu an duh taktak ruang ah a si khomi a si ko.\nAsinain atu bantuk in naa ralrin i ruahnak na vun ka hal hmasami hi a tha tuk. Pa cu zeitik hmanh ah fawi tuk in zumh lo ding a si. Na duh tuk ko a si hmanh tlawmpal tal cu hei hneksak ve ta law, an duh taktak ko ti naa fian ahcun hei cohlang than ko tiah ruahnak cheuh kan duh.\n2016 February chuakmi Chin Digest Vol. 2, No. 1 chung in lakmi a si.\nPrevious Lai Khuate Kan Sining; Thawng Tha Lian Sang\nNext Lai Rapper Paling Nih Laimi ‘Ringawn’ Lei Kan Thancho Khawh Nakding A Hmuh Ning


Tangka In Luatnak Lam - A VEL IN KHAMH KAN SI\nTANGKA IN LUAT KHAWHNAK LAM\nMifim nih Luatnak phunphun lakah biapi bikah an chiahmi pakhat cu Tangka in luatnak asi. Tangka in kan luat hlan lo poahpoah cu MILUAT KAN SI LO; kan Nun re a theih zungzal, Nun thilrit kan phur peng. Cucaah mi fim nih cun Tangka in luatnak lam kawl hi an Nunnak hmuitinh sangmi pakhat ah an ruah. Zeitindah kan luat khawh lai ti kha mirum nih an chuahpi mi lam a um. A tawi fiangin a tanglei ah ka van langhter lai. “ESBI” tiah zong theihmi asi\nRian tuantu/ rian ngeimi tinak asi. Rian na ngeih poah ahcun Tangkalut (Income) na ngei. Phundang in chim ahcun na nunnak caan cu na Tangkaa a si; “CAAN = Tangka” Rian na ngeih chung poah tangka lut na ngei i, na tuan lo tik poahah Tangka lut na ngei ti lo. Na Nunnak le na Tangkaa cu an kal ti caah Tangkaa nih na Nun a Uk. Na nunnak can vialte cu Tangka kawlnak caah a hmang peng ding na si caah tangka salah na nunnak a tang tiah ruah asi. Hibantuk rian a tuanmi cu TUAN AH HMUH, TUAN LO AH HMUH LO mi dirhmun asi caah NUNNAK CU TANGKA asi tiah auh asi nak cu asi. Hi Dirhmun in cun Tangka sal in luat khawh a si lo, I rum khawh zong asi fawn lo. Chanchung tangka hmuhnak caah nunnak can sung vialte cu hman dih asi. “CAAN = TANGKA” (Time = Money) Nunning asi.\nThiamnak hmangin mah rian te I ngeih I tuan khi asi. Thiamnak pakhatkhat na ngeih ahcun Rian ngeitu na si. Nangmah le na thiamnak nan I bawm I Tangka lut na ngei; “Na can + Na thiamnak = Tangka Lut” asi. Hibantuk dirhmun zongah na CAAN = Tangkaa thiamthiam asi. Na tuan chung poah tangka na hmu I na tuan lo poah cun tangka na hmuh lo caah, na nunnak cu a cunglei bantukin Tangka sal in a luat kho hlei ding asi lo. Cunglei “E” he dirhmun aa khat. Aa dannak cu na riantuan mi kha Nangmah nih na ngeihmi asi. Tck. Si lei Doctor na si. Sikhan nangmah tein na on I mi zaw na zoh hna. Rumnak caah Mi zaw tampi na zoh hna a hau. Mizaw na zoh chung poah Tangka lut na ngei I na zoh lo poah ah Tangka lut na ngeih thiamthaim lo caah na Caan le na tangka cu aa khat in ruah asi I, na nunnak kha Tangka he then awk a that lo caah Tangka in a luat lo mi sining ah ruah thiamthiam mi dirhmun asi. “Caan = Tangka”\nNangmah nih a cawlcang mi, Tangka a kawlmi Riantuannak na ngeih khi asi. Nan rian an tuanpiak tu minung zong na ngeih hna. Cu na Rian le na Minung pawl nih cun tangka an in kawlpiak. Hi dirhmun ahcun na rian tuantu minung pawl kha na tangka an si cang; “Na riantuan tu minung = Tangka,” asi. Nangmah nih tawlrel a hauh ko bu ah, na minung pawl an um chung cu na ngeihmi Rian kha an kal pi peng caah tangka na hmu peng. Nang na caah cun na rian le na minung tu kha an biapi cang I, nangmah pumpak Caan kha a cunglei bantuk in na tangka he a akhat ti lo. Na minung pawl le na rian tu kha na Tangka an si cang caah nangmah cu na luat deuh ngaingai cang. Cucaah USA ram cozah hna nih cun, Small Business cu tha a pek ngaingai i Small business fund tiang zong a tuah. Mikip nih mah tein rumnak rian I ngeihcio nak ah an ruah mi asi. Sushi dawr, Lai Dawr, Restaurant ve on tbk.. khi an si. Acung lei dirhmun pahnih “E&S” nak in cun hibantuk rian a ngeimi cu Tangka in an luat deuh. An nunnak kha tangka nih a uk dih ti lo caah a luat deuh mi tiah ti an si. Sihmanhsehlaw zeimawzat cu anmah pumpak teltum a herh peng rih caah, an luat dih lo. Tangka uknak tangah an um ve thiamthiam rih. “A riantuanpiaktu Minung = Tangka” dirhmun ah a dir.\nKawl holh in Yin-hni-hmiot-hnan-hmuh (Investment) an timi khi asi. Mah nih riantuan hau tilo in na ngeihmi tangka kha Tangka kawltu ah na hman khi asi. Rian a tuan cuahmah mi, Tangka kawl dingin aa mer cuahmah mi vawlei rumnak runinn chungah na Tangka kha na va thap (Investment) ve I cuticun a miak tampi na hmuh mi khi asi. Mah nih riantuan a hau ti lo I mahnih riantuan piaktu minung ngeih zong a hau ti lo. Hibantuk dirhmun in rian a tuanmi hna hi vawlei ah a rum taktak mi an si tawn. Anmah pumpak in can pek in riantuan a hauh ti lo caah an nunnak caan kha TANGKA nih a UK ti hna lo. An Tangka tu kha anmah caah RUMNAK a kawl mi ralkap ah a can cang caah Tangka Sal in a luatmi tiah ti an si. Cucaah mirum nih an fale an cawnpiak hna tikah, “Ca thiam, catang sang awng law, rian tha te tlaih I zuam,” tiah an cawn piak hna lo. “Fimthiamnak sangpi tiang cawng law mi fim pawl hi zeitindah ka hman hna lai ti kha thiam I zuam,” tiah an cawnpiak hna. Anmah nih thazang le caan vialte pek in rum te ding nakin an cawnmi fimthiamnak in mi fimthiam tampi kha anmah riantuan piaktu ah serkhawhnak lam ser le thiam tu kha an I zuam deuh mi, an I cawnpiak mi le thiam an I zuammi cu asi.\nLai miphun zong ramthumnak kan phak tikah Upat hnu deuh in a phan i holh aa harh i, chungkhar pawcawmnak caah a can a dih dingmi Nu le Pa hna caah cun a har deuh cang lai nain ramthumnak ah FIMTHIANAK A CAWNG CUAHMAH MI NINO HNA NIH CUN, “ESB,”\n“Caan = Tangka” dirhmun in pawcawm ding tiang lawng tinh lo in I = INVESTOR tampi chuah khawh I zuam kan herh. Sianginn nan kai lio le fimnak nan cawn lio ah nan hmuitinh kha Pawcawmnak ca ah Riantha Ttuan awk ngeih ding tiang men lawng siloin, TANGKA IN TANGKA a kawl kho mi DIRHMUN phak khawh nak lam tha tein ruah cia thiam I zuam a herh. Bawipa nih a rian thiang kan tuan khawhnak ding caah Nung men dirhmun in rian a tuan lengmang mi si tiloin, Tangka nih rian a tuanpiakmi dirhmun kan phak i kanmah Nunnak le Can tha vialte tu a sunparnak caah a hmangmi miphun ah kan I chuah khaw nakhnga Lai mino tampi fimthiamnak kan cawnnak ah khuahmuh khawhnak le, vawlei sining tuaktan thiam buin hmuitinh sangpi a ngei, a fuh i miphun a sersiam kho tu mifim le mirum tampi kan chuahter seh law, LAI MIPHUN HI VAWLEI MI HNA NIH BAWMH LENGMANG MI MIPHUN SI TILOIN MIDANG A BAWM KHO MI MIPHUN KAN SI NAKHNGA I ZUAM CHIN LENGMANG KO USIH.\nTheihternak: “Rich Dad Poor Dad” cauk chungin pumpak siaherh zat ka hun tharchuah mi asi. Mino le nih cun rel a phu mi cauk asi. Hruaitu hna zong nih kan pawngkam fanau pawl lam hmuhsaknak caah rel a phu mi cauk tha asi. KAWL HOLH zongin an leh I online zongin cawk khawh asi. Mirang a rel kho mi caah cun PDF zongin download tuah I rel khawh asi. Amazon zongah Kindle in siseh, Hard Coppy in siseh cah le cawk khawh asi.\nCa tialtu pa hi khuazakip ah kal in a Lak tein Sifak tampi sifahnak in an luat khawh I mirum tampi an I chuah khawhnak ding caah cawnpiaknak a ngei zungzal. Alak tein kai asi, Free Gift hna an tuah. Rawl zong dangh asi. Nan pawngkam I an tuah caan ah Mino hna le Hruaitu upa hna zong vaa tel ve ahcun a palh lo mi a phu ngaingai cawnpiaknak asi. 2018 chung an program zong an thanh cang.


Lee: Gen Min Aung Hlaing Hi Taza Cawi Awk A Tlak – Chin Modern News\nUN palai, Ms Yanghee Lee nih Kawlram ralkap bawizik Gen. Min Aung Hlaing cu taza cuai awk a tlak, sualphawt i azizut a hau tiah Bangladesh ram a va kalnak i thawnglatu pawl hna he tonnak an ngeih lioah a chim.\nMs Yanghee Lee nih mah bia a chimnak cu naitan Thailand ram le Bangladesh ram i Rohingya ralzam pawl a va ton hna hnu ah Gen. Min Aung Hlaing he pehtlai in a hmuh ning a chimmi a si.\nGen. Min Aung Hlaing nih Kawlram chung nuhrin covo phung a buar, Rohingya cihmih an timhnak hna, mah kong vialte zong amah cungah aa hngatchan dihmi lawngte an si tiah vawleipi theih awkin Ms Yanghee Lee nih Gen. Min Aung Hlaing kongah a voikhatnak bia a chim.\nNikum Bangladesh ram i Rohingya ralzam pawl dornak hmun ah UN palai pawl an rak kal lio ahkhan Kawl ralkap nih an thahnawnnak hna kong, an sersatnak hna kong le an duh paoh in Rohingya nu pawl an tuahto hnanak kong pawl cu a rak chim hna tikah Gen. Min Aung Hlaing le a dang ralbawi sang minung 5 hna cu phung ning tein sual kan phawtpiak hna uh tiah UN ah an rak aupi bal cang hna.\nCucaah a tu i Rohingya ralzam kirternak kong khua an khanpiakmi hna zong ahhin ralzam an kir hlan ah phung buartu a simi hna ralkap pawl le ninglo canglo in Rohingya tuahtotu a simi hna kha sual an phawt hmasa hna i dantatnak an rak pek hna hmasa awk a si.\nMah cu lo ahcun Rohingya ralzam pawl an umnak thing ah kir than hmanh hna sehlaw, a hlan an tuahto hna ningkel in pei an tuahto than ko hna lai cu tiah Ms Yanghee Lee nih a chim.\nCucaah, Ralkap bawizik Gen. Min Aung Hlaing telh in Rohingya thattu a simi, serhsattu a simi, nu pawl tlaihhremtu a simi Kawl ralkap pawl hna kha sual an phawt hna i dan an tat hmasa hna awk a si tiah a ti.\nTiKholh Tikah Lu Ti Toih Hmasa Tthat Lonak


Ngaih A Chia Tuk E - Thantlang Ah SAC Ralkap Nih Inn 130 Leng An Khangh Ṭhan - News and Media\nChin ramkulh Thantlang khuachung inn cheukhat a kaang rih lo mi hna cu SAC ralkap nih May 24 le 26 ni ah an khangh ṭhan caah inn 135 a kaang chap tiah Thantlang Placement Affairs Committee-IDPs help(TPAC) nih May 31 ah a thanh. A luancia May 24 le 26 ahkhan Thantlang khuachung Sianginn sang le Zunghmun sang inn hna cu SAC ralkap nih an khangh than. Sianginn sang inn 116 le Zunghmun sang inn 19 tiin a dihlak inn 135 an khangh ṭhan tiah TPAC nih a thanh.\nUknak latu SAC ralkap hna nih Chin ramkulh Thantlang khuachung cu a luancia 2021, September thla in May 26 tiangah voi 28 mei in an khangh. Thantlang khuachung Biakinn 8 telh in, inn 1500 hrawng cu a kaang cang. Inn 2000 leng hrawng le minung 10,000 hrawng umnak Thantlang khuachung ah SAC ralkap nih kahdohnak an tuah caah le khuachung inn an khangh hna caah, khuachung mipi dihlak cu 2021, September thla in Mizoram le ramri khuate lei ah an zaam hna. Credit – TCP


Ralhrang bu nih rian a khinhmi/a khanhmi hna cu\nCu pin ah Rangoon khuapi Shwedagon pura lam kam ah a ummi runvennak thilri serchuahnak hotu zung, ralhrang hlathlainak hotu zung le Naypyidaw i ralkap hlun hna bu zong US nih dantatnak a tuahchih fawn hna. Vawleicung ramkip in nuhrin covo a buartu pumpak 15 le a bu 10 hna cu US nih dantat phihkharnak kan tuah hna tiah Dec 10 ah US Department of Treasury tang a ummi Office of Foreign Assets Control (OFAC) nih nih a thanh.\nBritain Cozah zong nih Myanmar mipi hna cungah sualnak le ṭhatlonak phunphun pehzulh in a tuahtu ralhrang bu dantat phihkharnak thar kan tuah tiah Dec 10 ah an thanh ve. Britain cozah nih dantat phihkharnak a tuahmi hna cu ralhrang bu kuttang ummi ralhrang hlathlainak zung, runvennak thilri serchuahnak zung, raldohnak hriamnam cawk-zuarnak zung le ralkap hlun hna bu an si tiah RFA nih a ṭial. Credit;The Chin Post\nThawngpang dang….Sagaing ramthen Monyua khua Tamatan(တမာတန်း) mei tung pawngah nihin December 10, zinglei ah puahkehnak a chuah caah mipi leiin minung 1 a thi i pakhat nih fakngai in hliamhma tuar tiah khuami hna nih an chim.\nNihin December 10, global human rights ni ah ramchung silent strike tuahmi ah Monywa khuachung motor lampi cu an kiang i, dawr hna zong khar an si lio ah a tu bantuk in puahkehnak achuak tiah khua mi hna nih cun an chim.Credit; The Chin Post\nEuropean Union Member ram 15 hna nih cun →\n← Min Aung Hlaing tlaihpiak ding (warrant) in cakuat an tial


Zeidangah Ruat Lo Ding CDF Hakha Cu Mi Zei Nih Dah A Dirkamh — Chin Miphun Tlangau\nCDF-Hakha cu aho nih a dirkamh?CDF-Hakha cu ramchung lawng siloin vawlei khuaza ummi Hakha pengmi le Hakha peng chung khuasami poah nih thla khat ah $ 100.00 thawh in bawmh le dirkamh a si. Biaknak bu hna le a dangdang khua le pengtlang hna zong nih dirkamh a si (A min langhter awk a tha lo.)\nCDF-Hakha dirkamhnak caah Hakha CDF Support Team of North America (CDFSTNA) cu tha tein committee dirh a si. Cu nih cun US le Canada ummi hna cu a si khawh chungin pehtlaihnak ngeih in rian a ṭuan.Cu committee tawlrelnak in August 2021 chungah $ 35,000.00 kuat a si.\nLewisville, TX area ummi hawikom bu pakhat zong nih Kyats sing 40 renglo an kuat veHi riantuannak ah chan khat chuak Lai pasal le nusal nih tel ve lo ding cu nan lungsia a rem lai lo caah thazaang chuah khawh cio i zuam hram u sih.Cun August thla caah thazaang chuahtu (pumpak, chungkhar, khua, le pengtlang, khrihfabu hna) dihlak cungah CDFSTNA nih lawmhnak chimcawklo kan ngei.\nLike pek le share khawh cio i zuam hram hna u si.Pathian sermi tlukrualnak le dinnak a ṭanhmi poah nih hi rianṭuannak cu an dirkamh i Pathian nih a kan umpi lai i hi kan dothlennak zong kan tei hrimhrim lai tiah a zummi nih thazaang chuah a si.\nZeidangah Ruat Lo Ding Mu CDF Hakha Cu Mi Zei Nih Dah A Dirkamh


Kum(10) Hngakchia Te Nih A Eiding Changreu Man Khawn In A Nu Diamond Zungbunh A CawkPiak – Lai Holh News\nKum(10) Hngakchia Te Nih A Eiding Changreu Man Khawn In A Nu Diamond Zungbunh A CawkPiak\nVawlei cungah hin Nu le hi temh innak a tuar bik le zeizong vialte ah khua a ruat bikmi an si. Fa le an zohnak hna le kan fa le an sual lai ti phan in ni fatin te cawnpiak lengmang tu cu Nu le hi an rak si ko.Cu tikah fa le nih Nu le cungah dawtnak an neih ve asiahcun a nuammi innchungkhar pakhat ah aa cang tawn.\nHngakchia tamdeuh tu cu ei awk cawnnak zeitin dah kan ngah lai, zei tin dah kan ei khawh lai timi le letecelhnak ding lawng te khuakhang mi an um ve. China ram i mah hngakchia pate hi cu midang hngakchia he aa lo ruam lo.\nA luancia mi Feb thla tiluk kumthar puai ahkhan mah hngakchia pate nih hin a Nu cu Diamond zungbunh cawkpiak a timhnak kong cu tiluk ramchung ah a hung laar taktak. China news pakhat zongnih conglomhnak ca a ttial. Mah hngakchia pa nihhin $ 1200 leng aa khawn i a Nu caah diamond zungbunh cu cawkpiak a timh hi a si.\nHngakchia pate nih a Nu cu Tiananmen Store pi ah a kalpi i a Nu kha diamond zungbunh cu a thim ter. A Nu nihcun capo sawhsawh nakah a ruah i ai bunh dih in lengah chuah ai tim tthan, asinain hngakchia te cu a Nu ttaang cungah a mitthli he a vun ttah cun a Nu nihkhan cawkpiak taktak a ka timh timi kha a vun theih. Asinain a Nu nihcun phaisa kha i khon deuh rih seh ti a duh caah $ 7000 tluk kha a piah i mah zat na neih i ka duh, zungbunh cu ka cawkpiak rih hlah tiah a ti i mah ticun a fapa cu a ngeihthlem khawh tthan.\nSianginn a kainak ah a hawi le i an Nu le cu diamond zungbunh lawng theng aa bunhmi an si i mah hngakchia pa tenih hin ka Nu a hmaichia sual lai ti a phan caah a eiawk hmanh ei loin phaisa cu aa khawn i a Nu kha Diamond zungbunh cawkpiak a timhnak hi asi.\nMah bantuk thinlung a neih khawhmi hi China social media nihcun an uar taktak. Mah hna pahnih Nufa hna nun ning hi cu i zohchunh awk tlak ngai asi.\nMyanmar Hackers ( UGMH ) Nih Thailand Ram Website 120 Leng An Hack Cang\nKut Pahnih A Ngei Lo Nain A Nu Tiangin A Zohkhenh Kho Tu Pa\n2022 World Cup Caah Gatar Ram Nih An Sakmi Cerhhmun ( stadium ) Pa (9)\nKorea Actor Minthang Kan Ji Hwan Cu Tlaihhrem Case In Tleih A Si


RIP. SUALNAK NGEI LO RALHRANG THAH MI A RUAK AN LAWIPI CANG – The Chinlung Post\nRIP. SUALNAK NGEI LO RALHRANG THAH MI A RUAK AN LAWIPI CANG\nMay 18, 2021 admin Kawlram 0\nZei sualnak ngei lo Daih Oo ah Ralhrang Kawlralkap nih an kah ruangah a thi mi U Aung Kyaw Moe a ruak cu chungkhar inn a phan cang.Paku region Daih Oo peng ah tuni zanlei ah Myothit sang ah a ummi U Aung Kyaw Moe cu ralhrang kawlralkap kah nak ruang ah a thi tiah theih asi. May thla ni 17 zan nazi 7 hrawng ah khuachung ah ralhrang kawl ralkap lei nih mipi cu kah hram an thok hna.\nCuti i, ralhrang hna nih an kah hna ruangah Myothit sang ummi mipi minung 3 an zam hna.Ralhrang pawl nih a zammi hna cu an hmuh hna i, an dawi hna I an kah len hna tiah theih asi. Tuan deuh zongah Daih Oo khua chung ah bomb a puak I mah hnu cun ralhrang kawlralkap lei nih khuami cu an buai hnawh peng hna. Cun ralhrang hna nih zan ah chuah lo dingin thanhnak an tuah hlan zong ah an kah rih hna ti asi.\nTutan ah a nunnak a liammi U Kyaw Moe zong a mah tein lam ah a chawk len lio ah meithal thawng a theih caah rianrang in a tli. Cu a tlik lio ah meithal in an kah I a kut le a ke ah an khenh. A thi tamtuk a chuah caah a nunnak aliam colh tiah khuami pakhat nih a chim. U Kyaw Moe cu a nupi le a fa le he Myo Thit sang ah a um mi an si.\nThawngpang Dang Relchih:Mindat ah a cang mi kahdoh nak ah Ralhrang Kawl ralkap lei nih chemical hmanmi hriamnam pawl an hman tiah Mindat CDF nih an lunghrinh. Chinram Mindat khua a hnu lei lam Mindat-Matupi lam pi ah ralhrang Kawl ralkap le CDF pawl karlak ah kah doh nak pawl a um rih I ralkap lei nih chemical a tal mi hriamnam pawl an hman ko la tiah CDF lei nih thawng an thanh.\nMay ni 12 lio ah Matupi in a ra mi ralkap mawtaw 6 cu lam ah CDF lei nih voitam tuk an tuk caah Mindat khuachung a phan kho lo. Ralkap lei nih RPG le hriamnam ngan tampi an hman tiah theih asi. Mindat he meng 16 a hlatnak ah ralkap lei kuan a dih caah Matupi lei ah mi bawmh an hal auh hna. May ni 17 ah meng 30 le 40 karlak ah I kah nak a um than I cu ah cun ralkap lei nih a hlan I an rak hman tawnmi hriamnam ngan hmang loin chemical a talmi hriamnam an hman tiah kan zumh.\nHi konghe pehtlaiin fiang tein ralhrang kawlralkap hna nih sivai tthalo an hman lai tiah an zumhnak a ruang bik cu CDF kan ralkap pawl cu bomb le meithal kuan nih a khen hna lo. Asi nain CDF pawl hna cu lungmit, luak luak in lam hmanh an kal kho lo hruai chawm hau tiang in an um tiah CDF lei nih ca an chuah.\nHAKHA AH PU SUI HUNG PALEK BAWI A MAH TEIN A NUNNAK AA LA\nKIA NIH RALHRANG MOTOR NIHNIH CHUNGAH AN THUATMI ZAT AN LANGHTER


Laimi Kan Caahcun Kan Lairam Te Hi Anuam Bik Ko - Khuaruah Har News\nVawleicung ah hin miphun tampi kan um i mah miphun hna cu Pathian nih kanmah le kan itlak ning cio in ram akan pek dih cio. Ram cheukhat hna cu sui le ngun, zinan, gas le thilman sung phun kip achuakmi ram an si. Mah chung ahcun Pathian nih akan pekmi kan Laimi ram te khi zei tha le thilman sung chuak hlah manh sehlaw Laimiphun kan caah cun zei ram hmanh nin an iang kho hlei lo.\nLaimiphun cu ram sifak tukmi le uknak a ttha lo mi ram kan si caah chungkhar nuamchialmal lenti kan timh ko zongah kan ram dirmun nih a phanh lo caah aipei ram dang ah minung tampi cu kan Pathian lamhruainak thawng in kan phan. Zanmang hmanh ah kan rak manh khawh ballo mi cawhnuk le khuaihliti in akhatmi ram ttha ah minung tampi cu kan phan.\nKan nghakchiat lio ah Vanram bantuk i kan rak ruahmi US ram tiang in kan phan cang i, kan tappi le lungthu bantuk in a hmangmi tampi kan um ve cang. Cutluk in anuammi ram ah khua kansa ko nain kan chuah semnak kan Laitlang te cu zeitik hmanh philh awk an ttha kho hlei lo. Pathian nih akan pekmi kan Laitlang dawhte a ngai lo mi hna cu mi tlamtling pakhat bantuk an si cang ti usihlaw kan palh lem lai lo.\nMah caah aipei ramdang a phan cang mi kan Laihritlai ule nau hna Pathian nih akan pekmi kan Laitlang te a thar in navun nghal tthan khawhnak ding caah tiin kan Laitlang a dawhtertu saram hna le eidin phunkip hna cu ka vun in hromh hna. Kan theih dih cio bang tulio kan boruak cu Covid-19 zawtnak ruangah ram khat le ramkhat hmanh i tlawng kho lo in le leng hmanh chuak kho lo in Lockdown tuah dih a si.\nMinung tampi cu munite pakhat chung te hmanh lengchuak kho lo in aummi tampi kan rak um. Mah hna caah cun zarh khat hnihh Lockdown ankan tuahmi hmanh khi kum khat tluk hrawng ah aicang. Mah caah cun Lockdown nih lungrimlo in caansaupi akan tuah caah lung i fim tthan nak ding caah Pathian nih akak pekmi kan Lai kokek tirawl hna cu kan cun in hromh hna nak cu a si.\nMah hmanthlak hna le atanglei hla te na vun ngaih zawn ah hin Pathian nih akan pekmi kan Lairam dawhte hi nazanmang ah rak kan tlawng ve. Mah hmanthlak le hla na ngaih bu hmanh i kan Laitlang na vun ngaihlo ahcun anpei ram ah lam ka tlau cuahmah cang ti kha rak i nghal velaw mahdirhmun ah an phanhtertu kan Lairam te kha a thar in hung ruat tthan ve.\nMah hla te hi rak ngai ve lengmang ding in kan sawm\nChin Thawngpang Myanmar Video\nCertual Pahnih Tluk Hrawng Athla Alian Mi Vawleicung Vanlawng Ngan Cem\n2008 phunghrampi remh khawh hlan chung Chin Ram caahhin Chin State NLD hi biapi bik an si: Zasang Cinzah\nSaya David Lah Cu Sizung In A Chuak Cang Ko Nain Thawngpang Chia Tak Tak Nih A Den Tthan Hoi\nEsther Dawt Chin Sung Le Benjamin Sum Online Show An Thawk Cang An Thiam Kho Tak Tak


Ralkap nih Natchawng khua cu an lak khawh cang tiah Kalay lei in thawng an kan thanh! – The Cherry Par\nRalkap nih Natchawng khua cu an lak khawh cang tiah Kalay lei in thawng an kan thanh!\nApril 2, 2021 April 2, 2021 Cherry News\nRalkap nih Natchawng khua cu an lak khawh cang tiah Kalay lei in thawng an kan thanh! Zeitindah an lak, a thimi an um maw? Zeitindah an tuah hna? tibantuk fiang in theih a si rih lo! Natchawng hi Gangaw lei in a rami ralkap a khamtu an si! Natchawng an lak cang caah Gangaw lei in a rami le Kalay lei in a kalmi ralkap an i tong kho cang tinak a si!\nCuticun an target biapi bik cu Kalaymyo a si cang ko! A poi tuk ee! Pathian kan zoh sawh ti hlah law! Na mi hna aunak le hramnak hi kan theihpiak cang mu. !\nChaungkhuah Khua Ralkap le Mipi Kahdohnak ah Pu Ram Hlur a Nunnak a Liam. Nihin ah Gangaw-Kalay lamthluan ah a ummi Laimi tampi khuasaknak Chawngkhuah khuate thlaanmual pawng ah ralkap le mipi an i kap i kum 68 a simi Pu Ram Hlur (Ni Meng pa) a nunnak a liam, tiah a chungkhar sin in thawng kan theih.\nChawngkhuah cu Hakhalay khua he aa pehmi a si i, hi khua hnih hi Laimi tam u khua an sak an si. Nihin kahdohnak ah Pu Ram Hlur le a dang minung pakhat U Aung San Win (kum 45) an unnak a liam. Cun, Chaungkhuah i an i bochan ngaimi Lai mino tlangval pakhat zong ralkap nih an tlaih. Nihin kahdohnak ah ralkap lei in hliam a pumi le a thimi an um nain zeizah dah an thih/hliam an pu timi fiang in theih a si lo. Ralkap pawl cu Chaungkhuah i sianginn ah hmunhma an khuar, tiah minung pakhat nih The Chin Journal ah a chim. The Chin Journal\nMipi An Zenkuan A Dong Zau Lai! Hmandaw le Chawnhkhuah karlak ah April 1 ,tuni cu ralhrang le mipi chunnitlak an i kap, atu hi ca ka tial cuahmah lio tiang! Kalay lei ralhrang nih an kah hna i Cu lioah Hmandaw lei in ralhrang dang nih an vun nam ve hna! Asinain mah an hnulei in a vun namtu hna kha Hmandaw mino hna nih an hnulei in an nam chin ve hna!\nRalhrang lei nih meithal nganpi RPG hna an hman tikah mipi an temtuar ngai ko rua! An i kah cuahmah lio cu si kaw mipi lei siseh ralhrang lei siseh a thimi le hliam a tuarmi theih khawh a si rih lo! Thawngpang kan don ningah cun mipi lei an zenkuan a dong zau lai ti a si! Rak a do bak lomi an si caah an tha zong a ba tuk cang ti a si!\nEdited: Tukha , natchawng lei in ralkap 40 hrawng nih an fuh hnawh than hna, tiah mit hmutu nih a rak chin than. Cun, Kalay in mawtaw ngan mi 1 le a fami 1 zong Ralkap camp in an i thawh than ve ti si hoi! Thawng kan don tharmi…! Ref: Chin Post\nNote: Hmanthlak hi Natchawng khua taktak kan ngeihlo caah Google chungta kan lakmi a si. Careltu nih Natchawng khua taktak a si, tiah nan ruah sual nakhnga lo kan in nawl duh hna.\n← United Nations Security Council President “Hybrid Press briefing President thar nih a tuah”\nNizan ah UNSC nih Kawlram kong ah avoi 3nk meeting an tthu →


Tonzang pengah 'pu (silkworm)' zuatnak an tuah than | THE CHIN EXPRESS\nTonzang pengah ‘pu (silkworm)’ zuatnak an tuah than\nChin state Tonzang pengah hlan lio ah an rak aungmin mi pu rungrul (silkworm) zuatnak rian an tuah ṭhan. “Nikhua le vawlei sining zoh tikah kan awngmin ṭhan ko lai ti kan zumh,” tiah U Suan Lian Pau nih a chim.\n“Tonzang peng ahcun bing cin ti dah lo cu tangka ngahnak lam zeihmanh um lo, mah ruangah pu zuat hi hlan lio zongah kan rak awngmin balmi si caah tuah ṭhan usih kan tinak si.\n“Kanmah tangka chuah in Tuluk ram ah pu ci le pu eimi thingkung ci kan lak i ni kum in vawlei acre 3 ah pu zuatnak kan tuah.\n“Japan le Thailand zongah pu zuat ning cu kan va lehla i zuarnak zong a har lomi kan hmuh. Sipuazi caah kan tuahmi cu si lo. Hlan lio ah Tonzang peng ah an rak awngmin balmi si caah atu zong tuah khawh asi rih ko ti kha tehte caah kan tuahpiak mi hna asi.\n“Hnu ah midang zong nih pu zuatnak tuah cio hna seh ti kan duh. Ka hin cun vawlei zong a tha. A herhmi thiamnak le thilri zong a tling,” tiah a chim.\nTonzang peng i pu zuatnak hna cu thilman a kai caah an hmuhmi tangka an i kaih ti lo ruang, cozah nih pu inn a cawkpiak ti hna lo ruang le pu inn cawknak a um ti lo ruangah kum 2005 ah an rak ngol.\nPu eimi thingram\nSuan Lian Pau nih, “Chin state cozah nih pu zuatnak tuah dingin tender a auh. Mah vialte cu Tedim ah si. Fianghlang tein chim ahcun Tedim ahhin nikhua ruangah kum 1 voi 1 lawng zuat khawh asi lai.\n“Tonzang ahcun pu zuat a thokmi zong an um cang caah, cozah nih bawm hna sehlaw zei tluk in dah a ṭhat lai. Tonzang ahcun kum 1975 hrawng in khan pu zuat an rak awngmin cang.\n“Nain, cozah nih ṭha tein a rak bawmh khawh hna lo ruangah an ngolnak si. Vawlei kong ah siseh, nikhua kong ah siseh Tonzang peng hi hmun rem bik asi caah cozah nih bawm hna seh ti ka duh,” tiah a chim.\nPu zuat ning VIDEO


Hakha Ah Mizo Holh In A Holhmi Pa Nih Dawrkhan Pathum Ah Tangka A Fir Cang – The Chinland Post\nHakha Ah Mizo Holh In A Holhmi Pa Nih Dawrkhan Pathum Ah Tangka A Fir Cang\nSalai Cung Cung |2019 February 13| Hakha ah Mizo holh in a holh mipa nih zatlang lampi cung ah a ummi Dawrkhan a bauh i dawrkhan pathum ah tangka a fir manh cang tiah kan theih.\n“February 12 zaanlei suimilam 4:30 hrawng ah ka dawr thil cawk ding in a ra i kei inn leng ka chuah kar ah a mah te lawng dawrkhan ah a rak lut. Keimah ka rak tik cu zei na duh lai ti ka vun hal. Angki cawk ka duh zeizat dah si lai a ka ti. A man cu ka chim hnu ah ka nu le nih tangka an ka pe rih lo, inn ah ka va la ta lai i a hnu ah ka ra than te lai tiin Mizo holh a ka ti. Cu a kal tlawmpal ah ka dawrkhan tangka chiahnak bawm ka vun zoh tik cu a rak i hung. Ka vun zoh tik cu tangka ka chiahmi a ka lakpiak dih” tiah Dawr ngeitu Nwe Nwe nu nih The Chinland Post a chim.\n“Hakha dawr ngeitu le inn ngeitu hna ralring tein um cio hna sih. Hi mifir pa hi No Ling Guest House ah aa thum mi a si. Guest House ah ka va kal i ka va hlat tik ahcun cu pa cun guest house in a rak chuak manh cang i pehtlaihnak kan hngal kho ti lo. Hi mifirpa cu kum 29 hrawng minung a si i tu hi Hakha Dawrkhan pathum hrawng ah tangka a fir cang” tiah a chim chap.\nHika ah Za Tawng nu dawr a bauh hnik lio CCTV nih a thlakmi The Hakha Post nih an tarmi video zoh khawh a si.\nMizo holh in a holhmi mifir pa hi February 10 hrawng ah khan Mi Nge dawr zong ah tangka 50,000 le Vok chungril zuarnak (Cherry te) dawr ah 50,000, Za Tawng Nu Dawr ah Sing 12 a fir cang tiah kan theih.\nTangka a firpiakmi hna dawr pahnih hi Hakha Pyidawta sang Bogyoke lampi cung ah a ummi le dawrkhat hi Dawrthar sang, Bogyoke lampi cung ah a um ve mi a si.\nVideo: The Hakha Post facebook\nBiakilh: Hmanthlak hi tutan mifir pa hmanthlak a si lo, cu hlan ah Hakha ah thil firnak hmanthlak dang a si.\nPrevious Chin Miphun Kong Senator Dean Smith Nih Nihin Parliament Ah A Chim Taktak Cang\nNext Disciple Group Ministry (DGM) Camping Le Thlacam Sawmnak\nTikir Khuami nih Vomkua Khuami Dinti Lakmi an Hrawhpiak Hna timi Fianternak\nMinister Pau Lun Min Thang; Operation Aa Tuahmi Mizaw Tangka Kan Halter Hna Lo


Kum (82) Japan Tar Pa Nih Apiaka Zeihnak Ah Guinness Bak A Hmuh Ve Cang – ZINGHMUH NEWS\nKum (82) Japan Tar Pa Nih Apiaka Zeihnak Ah Guinness Bak A Hmuh Ve Cang\nVawlei cung ram vialte lak ah Japan ram hi apiaka (blue film) aa zeih bik ve tu ram pakhat a si bantuk in an nih ram ah cun tar pawl zong nih hin nungak no te te hna he apiaka cu an i zeih tti tawn hna. Zei ruangah dah apiaka zeihnak ah hin tar tiang an i tel tiah cun an ram ah nu nak in pa an tam deuh ruangah si.\nCun Japan, America, Germany le Russia ram hna ah cun apiaka zeihnak hi chungkhar paw cawmnak bak ah a hmang vetu an um i mah ramli hna hi vawlei cung ah cun apiaka aa zeih tam bik an si ve, cun mah ramli hna telh lo ah cun Korea zong hi apiaka zeihnak in phaisa kawl a tthawng ngai vemi an si.\nMah ramli hna ah hin cun apiaka zeihnak hi cozah nih phung ning te bak in a onh hnami a si bantuk in rampi phaisa hmuhnak, tax an hmuh tamnak bik pakhat zong a si ve. A tu ah kan vun ttialmi hi Janpan ram apiaka aa zeih tu pa hna lak ah kum upa bik (kum 82 pa) Shigeo Tokuda timi pa kong hi si.\nA nih hi apia film zeihnak ah kumkul chung bak caan a hmang cangmi si ah a tu zongah kum 82 a tling cang nain Japan nungak no te te he apia film cu aa zeih kho peng rih ko, a tutiang ah a pia film aa zeihmi hi zatka a thong leng bak in a si ve cang i nungak pa zei zat he dah an i zeih tti bal timi belte cu fiang tein theih khawh si ti lo (a tam ngai ngai cang lai).\nCun Tokuda timi pa hi mah apia film zeihnak in hlawh tlinnak a hmuh bak ve lengah a tu ah cun vawlei cung apia film aa zeih tu pa vialte lak ah kum upa bik timi world record (guinness) tiang a hung lut ve cang. “Apia film kaa zeih hmasa bikmi hi a luan ciammi kumkul lio ah khan a si i kaa rak zeih ka lio hrawngah cun ka ning zong a rak zak ngai ve ko nain a tu ah cun ningzahnak thil zong ah ka ruat lem ti lo” tiah Tokuda nih cun This Week in Asia timi TV program thlah tu hna nih interview an tuahnak ah a chim.


Ramthumnak ummi Laimi cheukhat nan lungput hi cu fih bak pei rak nun hi – Chin19.com\nRamthumnak ummi Laimi cheukhat nan lungput hi cu fih bak pei rak nun hi\nAugust 30, 2019 admin Capar Articles 0\nKa lehmi cu; ziah ka har tuk na ti lengmang ko. Phaisa zong cu zeipi nan kan kuat ttung lo. Kum 3 US ah na um cang le nihin tiang sing 10 hlei na kan kuat ttung lo. Nangmah hnupi akalmi nu vialte an nau le asawng ah an chiah dih hna. Inn an von sakpiak hna. Angaite tiah Malaysia na kalnak phaisa zong na cham kho lo le dawh kan lo tiang kan in zuarpiak hi. Cuti ko cun na hei ka ti tiah ka thinhung pah in ka leh. Avon ka leh tthanmi cu; Malaysia nan ka kalternak phaisa cu maw nan i hngalh sak. Zeizatdah nan dih, kan cham hna lai. Cun, ka chuah ka in nan ka cawmnak vialte phaisa von tuak ulaw kan cham dih hna lai. Cucun nan fa ka sinak khan rak ka hlawt cawlh ve uh aka ti le aphone athlaak diam. Cucu kan chawnh nawlh len zong ah atlai duh ti lo tiah a pa nih alungfahnak achim.\nVelh tong lai phangah a hnipuan ai phoih dihmi mifir nu! taklawng bakin a um hnawh ko hna. +video


Baibal Tuanbia: Minung nih Innsang Nganpi an Sak - Jehovah Tehte Hna Web Site\nKum tampi a rak liam. Noah a fapale hna nih tefa tampi an rak ngei. Cun an fale cu an hung upa i tefa an rak ngei ṭhan ve. Tlawmpal ah cun vawlei cung ah minung tampi an hung um.\nCu hna lak i pakhat cu Noah a tuchin a simi Nimrod a rak si. Amah cu mi ṭhalo, saram he minung he a rak pel hna i a rak that tu hna a si. Nimrod nih cun mi dang vialte kha uk awk ah amah le amah cu siangpahrang ah aa ser. Pathian nih Nimrod cu a rak duh hrim lo.\nCu lio caan i minung vialte cu holh phunkhat an rak hmang. Nimrod nih cun mi vialte kha a uk khawh nak hnga hmunkhat ah um ter dih a rak duh hna. Cucaah zeidah a rak tuah nan hngal maw? Mi hna kha khuapi pakhat ser in a chung ah innsang nganpi pakhat a rak sakter hna. Mi hna nih tlakrawh an rak sermi hi hmanthlak ah hin zoh hna hmanh u.\nJehovah Pathian cu hi inn an sakmi cu a rak duh hrimhrim lo. Pathian nih cun mi hna kha khua zakip ah i ṭhial hna seh law vawlei dih lak ah um hna seh ti a rak duh. Sihmanhsehlaw mi hna nihcun: ‘Ra u! Khuapi pakhat le a chung ah innsang pakhat a par van tong in sa u sih. Cutik lawng ah kan min cu a thang lai!’ an rak ti. Mi hna nih cun Pathian min thangṭhatter kha duh lo in, anmah min thangṭhat ter kha an rak duh.\nCucaah Pathian nih an inn saknak kha a rak ngol ter hna. Zeitindah mah cu a rak tuah nan hngal maw? Mi hna kha holh phunkhat lawng an hmannak in khan chikkhat te ah holh a phunphun a rak chim ter hna. Inn satu hna cu pakhat le pakhat an holh an rak i thei ti lo. Cu ruang ah cun an khuapi cu Babel, a si lo ah Babilon tiah an ti. A sullam cu “Tuainak” ti a si.\nCu caah mi hna cu Babel in khan an rak i ṭhen. Holh phunkhat a hmang mi kha bukhat ah an i kawm cio i vawlei hmun dangdang cio ah khan an rak kal cio.\nNimrod cu ahodah a si, Pathian nih zeitindah a rak hmuh?\nHmanthlak chung i mi hna nih zeicah tlakrawh an ser?\nZeiruangah inn an sakmi cu Jehovah nih a rak duh lo?\nZeitindah innsang an sakmi kha Pathian nih a rak ngolter hna?\nKhuapi cu zeitindah an auh i mah a min sullam cu zeidah a si?\nMi kha Pathian nih an holh a rak danter hna hnu ah zeidah a cang?\nGenesis 10:1, 8-10 rel.\nNimrod nih zei a sining dah a rak langhter, mah nih khan zei ralrinnak dah a kan pek? (Ptb. 3:31)\nGenesis 11:1-9 rel.\nInnsang an saknak hnulei ah zei timhnak dah a um, an i timhnak a rak rawhnak cu zeiruangah a si? (Gen. 11:4; Ptb. 16:18; Johan 5:44)